b"\n_START_ARTICLE_\nCreu de terme de la Capella del Remei\n_START_SECTION_\nDescripci\xc3\xb3\n_START_PARAGRAPH_\n\xc3\x89s una creu de pedra de tipologia g\xc3\xb2tica. Presenta els bra\xc3\xa7os rectes acabats amb expansions que recorden la flor de lis amb l'interior trepanant formant un tetral\xc3\xb2bul. Una fronda vegetal ressegueix el seu perfil. Al centre de l'anvers hi ha la imatge de Crist crucificat, mentre que, al costat oposat, ocupa aquest lloc la Verge amb el Nen dempeus damunt un capar\xc3\xb3 alat. La creu reposa damunt un volum quadrangular de pedra que s'uneix a una pilastra de planta poligonal. Tant aquests elements com la base esglaonada de suport no semblen de la mateixa \xc3\xa8poca. El volum quadrangular porta una inscripci\xc3\xb3: COMCE (?)._NEWLINE_Actualment la creu es presenta protegida per una barana decorativa de ferro forjat, ubicada a la base esglaonada, i per un suport, tamb\xc3\xa9 de ferro, que sost\xc3\xa9 el fust.\n_START_SECTION_\nHist\xc3\xb2ria\n_START_PARAGRAPH_\nAntigament estava situada davant la capella de la Mare de D\xc3\xa9u del Remei (antiga capella pertanyent al mas Saiol i actualment capella del cementiri), on havia estat posada l'any 1578. L'any 1974-1977 va ser retirada del seu empla\xc3\xa7ament original per preservar-la de possibles actes vand\xc3\xa0lics. Va ser substitu\xc3\xafda per una creu de ferro en el mateix indret._NEWLINE_Actualment el seu estat de conservaci\xc3\xb3 \xc3\xa9s molt bo, ja que va ser restaurada l'any 2003"